《欧子建新自贼中回过其竹素山房因赠》
明代·李孙宸

相闻踪迹几间关，剩有蓬蒿一榻閒。家为频移疑逆旅，书缘著就即名山。

半林雨过春花落，隔寺钟残暮鸟还。辛苦未忧惊老瘦，祇怜多病鬓毛斑。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。